**Έγγραφο Προδιαγραφών**

**Απαιτήσεων**

Για

Smart System Menu

Έκδοση : 2.19.2

Η συγγραφή έγινε από:

Φίλιππος Πάνος

Στα πλαίσια του μαθήματος Μηχανική Λογισμικού  
Ημερομηνία συγγραφής : 10/02/2022

Πίνακας Περιεχομένων

1. Εισαγωγή  
 1.1 Σκοπός λογισμικού  
 1.2 Συμβάσεις εγγράφου  
 1.3 Απευθυνόμενο κοινό  
 1.4 Σκοπός του λογισμικού   
 1.5 Αναφορές

2. Γενική περιγραφή του λογισμικού  
 2.1 Προοπτική του προϊόντος  
 2.2 Γενικές λειτουργίες προϊόντος  
 2.3 Κατηγορίες χρηστών  
 2.4 Περιβάλλον χρήσης/λειτουργίας  
 2.5 Περιορισμοί σχεδιασμού και υλοποίησης  
 2.6 Τεκμηρίωση χρήστη  
 2.7 Υποθέσεις και εξαρτήσεις

3. Δυνατότητες και Λειτουργίες λογισμικού  
 3.1 Διεπαφές χρήστη  
 3.2 Διεπαφές υλικού  
 3.3 Διεπαφές λογισμικού  
 3.4 Διεπαφές επικοινωνίας

4. Λειτουργίες Λογισμικού  
 4.1 Προβολή λεπτομερειών παραθύρου  
 4.1.1 Περιγραφή  
 4.1.2 Ακολουθία ενεργειών, αποτελέσματα  
 4.1.3 Προαπαιτήσεις  
 4.2 Τύλιγμα/μάζεμα παραθύρου  
 4.2.1 Περιγραφή  
 4.2.2 Ακολουθία ενεργειών, αποτελέσματα  
 4.2.3 Προαπαιτήσεις  
 4.3 Προβολή Aero Glass  
 4.3.1 Περιγραφή  
 4.3.2 Ακολουθία ενεργειών, αποτελέσματα  
 4.3.3 Προαπαιτήσεις

4.4 Λειτουργίες Always on Top, Send to Bottom  
 4.4.1 Περιγραφή  
 4.4.2 Ακολουθία ενεργειών, αποτελέσματα  
 4.4.3 Προαπαιτήσεις  
 4.5 Screenshot  
 4.5.1 Περιγραφή  
 4.5.2 Ακολουθία ενεργειών, αποτελέσματα  
 4.5.3 Προαπαιτήσεις  
 4.6 Open File In Explorer  
 4.6.1 Περιγραφή  
 4.6.2 Ακολουθία ενεργειών, αποτελέσματα  
 4.6.3 Προαπαιτήσεις  
 4.7 Drag By Mouse  
 4.7.1 Περιγραφή  
 4.7.2 Ακολουθία ενεργειών, αποτελέσματα  
 4.7.3 Προαπαιτήσεις  
 4.8 Resize, Move To, Alignment, Transparency  
 4.8.1 Περιγραφή  
 4.8.2 Ακολουθία ενεργειών, αποτελέσματα  
 4.8.3 Προαπαιτήσεις  
 4.9 Priority   
 4.9.1 Περιγραφή  
 4.9.2 Ακολουθία ενεργειών, αποτελέσματα  
 4.9.3 Προαπαιτήσεις  
 4.10 Clipboard, System Tray   
 4.10.1 Περιγραφή  
 4.10.2 Ακολουθία ενεργειών, αποτελέσματα  
 4.10.3 Προαπαιτήσεις  
 4.11 Other Windows, Start Program  
 4.11.1 Περιγραφή  
 4.11.2 Ακολουθία ενεργειών, αποτελέσματα  
 4.11.3 Προαπαιτήσεις

4.12 Γρήγορο κλείσιμο και αλλαγή μεγέθους παραθύρου  
 4.12.1 Περιγραφή  
 4.12.2 Ακολουθία ενεργειών, αποτελέσματα  
 4.12.3 Προαπαιτήσεις

5. Άλλες απαιτήσεις λογισμικού (Μη λειτουργικές-Nonfunctional)  
 5.1 Ελάχιστες απαιτήσεις απόδοσης  
 5.2 Απαιτήσεις ασφάλειας λογισμικού  
 5.3 Απαιτήσεις ασφάλειας   
 5.4 Επιπλέον γνωρίσματα λογισμικού  
 5.5 Κανόνες χρήσεις

6. Άλλες απαιτήσεις

**1 Εισαγωγή**

1.1 Σκοπός Λογισμικού

Το συγκεκριμένο έγγραφο είναι ένα Έγγραφο Προδιαγραφών Απαιτήσεων (SRS) στην ελληνική γλώσσα για το λογισμικό ανοιχτού κώδικα (FOSS) «Smart System Menu» για την έκδοση 2.19.2. Μέχρι την ημερομηνία συγγραφής αυτή είναι η τελευταία έκδοση του λογισμικού και ενδέχεται να υπάρχουν διαφορές για μελλοντικές εκδόσεις.

Το «Smart System Menu» είναι ένα πρόγραμμα φτιαγμένο με σκοπό να παρέχει στον χρήστη μια διευκόλυνση στην καθημερινότητα του όσο αφορά την χρήση του ηλεκτρονικού του υπολογιστή κάνοντας διάφορες λειτουργίες, τις οποίες πολλοί χρησιμοποιούν και χρειάζονται συχνά, ακόμα πιο εύκολες και γρήγορα προσβάσιμες. Είναι ιδιαίτερα χρήσιμο για όλους όσους ασχολούνται συχνά με διάφορες εργασίες γραφείου, ανεξαρτήτως ηλικίας και επαγγέλματος, κάνοντας την διαχείριση του χώρου της επιφάνειας εργασίας και όχι μόνο πολύ πιο εύκολη. Το λογισμικό είναι αρκετά ως πολύ λιτό, κάθε λειτουργία του που δεν χρειάζεται ο εκάστοτε χρήστης μπορεί να την αποκρύψει από το εμφανιζόμενο μενού μέσω των ρυθμίσεων αφήνοντας έτσι μόνο όσες είναι χρήσιμες για αυτόν. Επιπλέον είναι εύκολο στην χρήση και δεν απαιτείται κάποια εξειδικευμένη εκπαίδευση ούτε και καθοδήγηση για την χρήση του, η εκμάθηση του μπορεί κάλλιστα να γίνει κατά την διάρκεια χρήσης και εξερεύνησης του λογισμικού κατά την εγκατάσταση του. Να σημειωθεί πως το πρόγραμμα μέχρι την παρόν έκδοση δεν διατίθεται στην ελληνική γλώσσα.

1.2 Συμβάσεις Εγγράφου

Το έγγραφο ακολουθεί το πρότυπο IEEE std 830-1998.

Στα περιεχόμενα ορισμένες λειτουργίες του λογισμικού έχουν καταγραφεί στα αγγλικά ώστε να ταιριάζουν με τις λειτουργίες που θα δει ο καθένας χρησιμοποιώντας το πρόγραμμα από την στιγμή που η ελληνική γλώσσα δεν είναι διαθέσιμη. Παρακάτω στην αναλυτική τους ανάπτυξη περιγράφονται στα ελληνικά.

Συμβάσεις που ακολουθούνται :

* Η έναρξη κάθε διαφορετικής ενότητας από τις 6 προαναφερόμενες στα περιεχόμενα ξεκινάει με μεγαλύτερη και bold γραμματοσειρά.
* Λειτουργίες που είναι παρόμοιες ή ανήκουν στην ίδια ευρύτερη κατηγορία, αν και αναλύονται ξεχωριστά, βρίσκονται στην ίδια υποενότητα.
* Κάθε ξεκίνημα ενότητας γίνεται σε νέα σελίδα.
* Οι υποενότητες χαρακτηρίζονται με τον εξής τρόπο :  
  ‘Αρ. κύριας ενότητας’.’Αρ. υποενότητας’(.’Αρ υποενότητας’)
* Η όποια αναφορά στα “κριμένα εικονίδια” αφορά το εξής μέρος στην επιφάνεια εργασίας :

1.3 Απευθυνόμενο κοινό

Το παρόν έγγραφο προδιαγραφών των απαιτήσεων απευθύνεται σε τεχνολόγους και μηχανικούς λογισμικού για να τους διευκολύνει στην κατανόηση των αποτίσεων και την σχεδίαση του λογισμικού. Επιπλέον είναι χρήσιμο να γίνει κατανοητό και από την ομάδα ανάπτυξης καθώς η υλοποίηση πρέπει να καλύπτει επαρκώς τις απαιτήσεις του λογισμικού. Από αυτό το έγγραφο θα επωφεληθούν και οι δοκιμαστές του λογισμικού από την στιγμή που οι έλεγχοι τους πρέπει να επικυρώνουν και να είναι σύμφωνοι με τις απαιτήσεις. Στην περίπτωση ύπαρξης κάποιου συντονιστή το έγγραφο αυτό θα βοηθήσει στην κατεύθυνση της ομάδας ανάπτυξης. Τέλος μπορεί να φανεί και ιδιαίτερα χρήσιμο στους χρήστες του λογισμικού τόσο τους ήδη υπάρχοντες όσο αυτούς που τώρα πρόκειται να αρχίσουν να το χρησιμοποιούν αυτό καθώς μπορεί χρησιμοποιηθεί και ως αναλυτικός έντυπος οδηγός χρήσης για την εκμάθηση των λειτουργιών του ή για την υπενθύμιση και διευκρίνηση αυτών στην περίπτωση που δημιουργηθεί απορία.

1.4 Σκοπός του λογισμικού

Το «Smart System Menu» είναι ένα λογισμικό το οποίο έχει φτιαχτεί με σκοπό να διευκολύνει λειτουργίες ,όσο αφορά τα παράθυρα των εκάστοτε εκτελούμενων προγραμμάτων, καθώς τις καθιστά δυνατές με λίγα «κλικ» του ποντικιού που διαφορετικά θα χρειαζόταν το πάτημα ενός συνδυασμού πλήκτρων, που πολλοί χρήστες μπορεί είτε να μην θυμούνται είτε να μην γνωρίζουν για την ύπαρξη τέτοιων συντομεύσεων. Επιπλέον προσθέτει ομαδικά λειτουργίες που διαφορετικά θα χρειαζόταν πολλαπλά διαφορετικά προγράμματα για να υλοποιηθούν, όπως είναι η γρήγορη εκκίνηση κάποιου προγράμματος, η μετακίνηση παραθύρου με «κλικ» οπουδήποτε πάνω σε αυτό και η άμεση μεταφορά παραθύρου σε άλλη οθόνη.

Επιπλέον το λογισμικό αυτό παρέχει και επιπλέον ρυθμίσεις εύκολα προσβάσιμες από τον χρήστη μέσω τον οποίον αυτό μπορεί να εξατομικευτεί για τον κάθε χρήστη, θέτοντας τα δικά τις δικές του συντομεύσεις και προτιμήσεις.

1.5 Αναφορές

Στο έγγραφο αυτό γίνονται οι εξής αναφορές :

* <https://sourceforge.net/projects/smartsystemmenu/>

Που αποτελεί την ιστοσελίδα του λογισμικού στο Source Forge από όπου ο καθένας μπορεί να το κατεβάσει

* <https://github.com/AlexanderPro/SmartSystemMenu>

Που αποτελεί το επίσημο αποθετήριο του λογισμικού και της ομάδας ανάπτυξης του στο GitHub.

**2 Γενική Περιγραφή του Λογισμικού**

2.1 Προοπτική του προϊόντος

Το συγκεκριμένο λογισμικό πρόκειται για ένα Ελεύθερο Λογισμικό/Λογισμικό Ανοιχτού Κώδικα (ΕΛΛΑΚ ή FOSS free and open source software) το οποίο μπορεί να το χρησιμοποιήσει ο οποιοσδήποτε. Διανέμεται υπό την άδεια MIT το οποίο σημαίνει πως ο κάθε χρήστης έχει το δικαίωμα και μπορεί να το χρησιμοποιήσει, να το αλλάξει και να το διανέμει με την όποια αλλαγή κάνει με πλήρη ελευθερία. Το πρόγραμμα μπορεί να βρεθεί από την επίσημη ιστοσελίδα του στο Source Forge που αναφέρεται στις αναφορές του εγγράφου στην υποενότητα 1.5 .

Το λογισμικό έχει αναπτυχθεί από τα άτομα που φαίνονται στο αποθετήριο του έργου στο GitHub. Πρόκειται για ένα «ζωντανό και ενεργό» έργο μέχρι και την ημερομηνία συγγραφής του εγγράφου. Η ομάδα ανάπτυξης είναι ιδιαίτερα δραστήρια και η προσθήκη καινούριων λειτουργιών στο λογισμικό είναι συχνή.

Μέχρι στιγμής το λογισμικό μετρά εκατοντάδες εγκαταστάσεις εβδομαδιαίως κάτι που αποδεικνύει την διευκόλυνση που παρέχει σε συνδυασμό με την ευκολία χρήσης.

2.2 Γενικές λειτουργίες προϊόντος

Παρακάτω αναφέρονται επιγραμματικά οι λειτουργίες και οι δυνατότητες που προσφέρει το λογισμικό.

* Προβολή πρόσθετων λεπτομερειών παραθύρου.
* Τύλιγμα παραθύρου προς τα πάνω.
* Δημιουργία εφέ Aero Glass γύρο από το παράθυρο.
* Τοποθέτηση παραθύρου πάντα πάνω από τα υπόλοιπα.
* Τοποθέτηση παραθύρου πίσω από όσα βρίσκονται ανοιχτά στην επιφάνεια εργασίας.
* Αποθήκευση στιγμιότυπου του παραθύρου στις ακόλουθες μορφές αρχείων : .bmp , .gif , .jpeg , .png , .tiff , .wmf .
* Άνοιγμα θέσης αρχείου του εκάστοτε προγράμματος.
* Γρήγορη μετακίνηση παραθύρου με «κλικ» οπουδήποτε μέσα σε αυτό.
* Αλλαγή/Επανακαθορισμός μεγέθους παραθύρου σε προεπιλεγμένα μεγέθη.
* Μετακίνηση παραθύρου μεταξύ όλων των διαθέσιμων οθονών που είναι συνδεδεμένες την εκάστοτε στιγμή.
* Ευθυγράμμιση/στοίχιση παραθύρου σε προεπιλεγμένες περιοχές της οθόνης.
* Ορισμός βαθμού διαφάνειας του παραθύρου.
* Ορισμός προτεραιότητας CPU για το εκάστοτε παράθυρο.
* Αντιγραφή/Εκκαθάριση στοιχείων παραθύρου.
* Τοποθέτηση παραθύρου στα κριμένα εικονίδια.
* Ελαχιστοποίηση ή κλείσιμο κάθε άλλου παραθύρου πέρα αυτού.
* Γρήγορη εκκίνηση ενός από τα προεπιλεγμένα προγράμματα
* Κλείσιμο παραθύρου (καθορισμός συντόμευσης από τις ρυθμίσεις του λογισμικού).

Ανάλυση των λειτουργιών γίνεται στην ενότητα 4 και στις υποενότητές της.

2.3 Κατηγορίες Χρηστών

Το πρόγραμμα απευθύνεται τόσο σε απλούς αρχάριους χρήστες που απλά ενδιαφέρονται για κάποιες βασικές εργασίες όσο και τους ποιο απαιτητικούς χρήστες οι οποίοι εντατικά εργάζονται και χρησιμοποιούν καθημερινά πολλαπλά παράθυρά την φορά και ενδιαφέρονται να εξοικειωθούν με το πρόγραμμα ώστε να αυξήσουν την ταχύτητα με την οποία κάνουν τα απλά πράγματα άρα να αυξήσουν και την παραγωγικότητα τους. Τέλος το πρόγραμμα αυτό αφορά και προγραμματιστές.

Ειδικότερα το πρόγραμμα αφορά :

Τους απλούς χρήστες ανεξαρτήτου ηλικίας οι οποίοι ενδιαφέρονται απλά για ορισμένες από τις λειτουργίες του λογισμικού αυτού και το βλέπουν σαν έναν τρόπο να κάνουν ευκολότερα ορισμένες εργασίες με ελάχιστα 2 το πολύ «κλικ» όπως για παράδειγμα την λήψη κάποιου στιγμιότυπο του παραθύρου που χρησιμοποιούν χωρίς να χρειαστεί να χρησιμοποιήσουν την συντόμευση που παρέχουν τα windows (windows key + print screen key) ή να μεταφέρουν με 2 επίσης κλικ το παράθυρο σε μια άλλη οθόνη χωρίς να χρειαστεί να το σύρουν.

Τους ποιο απαιτητικούς χρήστες οι οποίοι ενδιαφέρονται να αφιερώσουν χρόνο στο λογισμικό αυτό διότι χρησιμοποιούν καθημερινά τέτοιες λειτουργίες στις εργασίες τους. Αυτό το είδος χρηστών πολύ πιθανόν να θέσει και τις δικές του συντομεύσεις μέσα από τις ρυθμίσεις του προγράμματος και να αφιερώσει χρόνο ώστε να εξοικειωθεί με αυτές. Το αποτέλεσμα θα είναι το ταχύτατο άνοιγμα και κλείσιμο εφαρμογών μετακίνηση και στοίχιση παραθύρων και άλλα. Τέτοιοι χρήστες μπορεί να είναι μαθητές, φοιτητές, εργαζόμενοι γραφείου και άλλοι.

Τους προγραμματιστές οι οποίοι ενδιαφέρονται στον προγραμματισμό με γλώσσα C# και C++ και θα ήθελαν είτε να το μελετήσουν ως προς την υλοποίηση του είτε να κατεβάσουν τον κώδικα του λογισμικού και να φτιάξουν μια δικιά τους έκδοση είτε αν διαθέτουν γνώσεις και έχουν εμπειρία πάνω στον έλεγχο να αναφέρουν στην ομάδα ανάπτυξης του προγράμματος τυχόν λάθη που βρεθούν.

2.4 Περιβάλλον Χρήσης / Λειτουργίας

Τα περιβάλλοντα στα οποία μπορεί να χρησιμοποιηθεί το λογισμικό αυτό είναι αυστηρά :

* Microsoft Windows
* Microsoft .NET framework

Στην περίπτωση των Windows υποστηρίζονται οι εκδόσεις από Windows XP και νεότερες τόσο σε x86 και x64 συστήματα. Ενώ στην περίπτωση του .NET framework η έκδοση 4.0 .

2.5 Περιορισμοί Σχεδιασμού και Υλοποίησης

Το λογισμικό αυτό διατίθεται υπό την άδεια MIT σύμφωνα με την οποία κάθε προγραμματιστής που θελήσει να ασχοληθεί με την περεταίρω ανάπτυξη του και κάθε σχεδιαστής έχει το δικαίωμα να το κάνει. Επίσης βάση αυτής της άδειας έχει το δικαίωμα να αλλάξει να αντιγράψει και να δημοσιεύσει το συγκεκριμένο λογισμικό όσες φορές θέλει.

Επίσης στην άδεια αναφέρεται πως το λογισμικό δεν συνοδεύεται από καμία είδους τεχνική υποστήριξη από την αρχική ομάδα ανάπτυξης. Επόμενος οποιοσδήποτε θελήσει να ασχοληθεί πάνω στο πρόγραμμα θα πρέπει να βασιστεί στις δικές του γνώσεις. Η οποιαδήποτε βοήθεια και υποστήριξη δοθεί από την αρχική ομάδα ανάπτυξης γίνεται αποκλειστικά με την ατομική θέληση των αρχικών προγραμματιστών και όχι λόγω υποχρέωσης.

2.6 Τεκμηρίωση Χρήστη

Η οποιαδήποτε τεκμηρίωση χρήστη μπορεί να βρεθεί στις επίσημες ιστοσελίδες του λογισμικού στο GitHub και στο Source Forge, οι σελίδες αυτές αναφέρονται στην ενότητα 1 και ειδικότερα στην υποενότητα 1.5 . Επισημαίνεται πως το λογισμικό δεν διαθέτει ολοκληρωμένο εγχειρίδιο/οδηγό χρήσης παρά μόνο γίνεται επιγραμματικά αναφορά στις βασικές λειτουργίες του. Αυτή η αναφορά γίνεται τόσο στα Αγγλικά όσο και στα Ρωσικά και στα Κινέζικα.

2.7 Υποθέσεις και εξαρτήσεις

Μπορούν να γίνουν οι παρακάτω παραδοχές :



* Το λογισμικό δεν απαιτεί κάποια σύνδεση στο διαδίκτυο.
* Το λογισμικό δεν απαιτεί κάποια τοπική εγκατάσταση στον προσωπικό ηλεκτρονικό υπολογιστή του χρήστη.
* Το λογισμικό δεν απαιτεί κάποιου είδους εγγραφή από τον χρήστη.
* Το λογισμικό έρχεται σε portable μορφή και αποτελείται από ένα εκτελέσιμο αρχείο και ορισμένα βοηθητικά αρχεία.
* Το λογισμικό και ειδικότερα το εκτελέσιμο ζητάει άδεια από το User Account Control των Windows την οποία και πρέπει να δώσει ο χρήστης ώστε να τρέξει.
* Το λογισμικό διανέμεται χωρίς κάποια χρέωση από την αρχική ομάδα ανάπτυξης στην επίσημη σελίδα του λογισμικού στο Source Forge.
* Βάση της άδειας διανομής ο πηγαίος κώδικας του λογισμικού είναι ελεύθερος σε οποιονδήποτε επιθυμεί να τον έχει από την ιστοσελίδα του λογισμικού το GitHub χωρίς κάποια δέσμευση ή κάποια αιτιολόγηση κατοχής.
* Το πρόγραμμα είναι ελαφρύ και δεν καταλαμβάνει σημαντική ποσότητα πόρων του υπολογιστή του χρήστη.
* Η διεπαφή χρήστη είναι εύκολα κατανοητή.
* Το μενού του εκάστοτε παραθύρου επανέρχεται σε πραγματικό χρόνο στο εργοστασιακό όταν κλείσει το λογισμικό

**3 Δυνατότητες και Λειτουργίες Λογισμικού**

3.1 Διεπαφές Χρήστη

Το λογισμικό αυτό καθαυτό δεν διαθέτει κάποια δικιά του γραφική διεπαφή με τον χρήστη για τις βασικές του λειτουργίες καθώς αυτές συμπεριλαμβάνονται στις επιλογές του εκάστοτε παραθύρου. Παρόλα αυτά υπάρχει γραφική διεπαφή όσο αφορά τις ρυθμίσεις και τις λεπτομερείς της εκάστοτε έκδοσης του λογισμικού.

Όσο αφορά τις κύριες λειτουργίες του λογισμικού, δεδομένου ότι ο χρήστης έχει πρώτα τρέξει το εκτελέσιμο αρχείο με όνομα “SmartSystemMenu.exe” αυτές εμφανίζονται στο εκάστοτε παράθυρο. Ακολουθούν εικονικά παραδείγματα :





**Εικόνα 2**

**Εικόνα 1**

Όπως φαίνεται στις εικόνες, στην εικόνα 1 φαίνεται το μενού του παραθύρου αφού ο χρήστης έχει τρέξει το λογισμικό “Smart System Menu” με όλες τις επιλογές που αυτό δίνει.

Ενώ στην εικόνα 2 φαίνεται το μενού του εκάστοτε παραθύρου είτε όσο ο χρήστης δεν έχει εκτελέσει το λογισμικό είτε αμέσως μόλις το κλείσει.

Στο εικονικό παράδειγμα χρησιμοποιήθηκε ένα απλό παράθυρο του προ εγκατεστημένου file explorer των Windows. Ανεξάρτητα με το αν τρέχει ή όχι το λογισμικό, στο μενού του εκάστοτε παραθύρου ο χρήστης μπορεί να έχει πρόσβαση κάνοντας δεξί “κλικ” στο πάνω μέρος του.

Όσο αφορά την γραφική διεπαφή για τις ρυθμίσεις του λογισμικού, σε αυτές ο χρήστης έχει πρόσβαση με δεξί “κλικ” στο εικονίδιο που βρίσκεται στα κριμένα εικονίδια και έπειτα στην επιλογή “settings”. Ακολουθεί εικόνα για παράδειγμα :

**Εικόνα 4 :** Το παράθυρο των ρυθμίσεων του **Smart System menu**

**Εικόνα 3 :** πως μπορεί ο χρήστης να έχει πρόσβαση στις ρυθμίσεις

Στο παράθυρο των ρυθμίσεων του προγράμματος φαίνεται ότι υπάρχουν τέσσερεις (4) διαφορετικές καρτέλες με τα εξής ονόματα και λόγους ύπαρξης :

* Καρτέλα General (Γενικά) : Εδώ ο χρήστης μπορεί να επιλέξει μεταξύ γενικών ρυθμίσεων βασικότερες των οποίων είναι η γλώσσα που θα χρησιμοποιείται στο λογισμικό και η ρύθμιση γρήγορου κλεισίματος παραθύρου.
* Καρτέλα Menu (Μενού) : Εδώ ο χρήστης μπορεί να επιλέξει ποιες από τις επιλογές που φαίνονται στην εικόνα 1 θέλει όντως να φαίνονται και ποιες θέλει να αποκρύψει. Επίσης εδώ δίνονται και οι συντομεύσεις που υποστηρίζει το λογισμικό για τις επιλογές alignment και transparency.


Για τις επιλογές Alignment (Στοίχιση) του παραθύρου δίνονται οι εξής συντομεύσεις :

* Alt + Num 7 – Στοίχιση Πάνω Αριστερά
* Alt + Num 8 – Στοίχιση Πάνω Κέντρο
* Alt + Num 9 – Στοίχιση Πάνω Δεξιά
* Alt + Num 4 – Στοίχιση Μέση Αριστερά
* Alt + Num 5 – Στοίχιση Μέση Κέντρο
* Alt + Num 6 – Στοίχιση Μέση Δεξιά
* Alt + Num 1 – Στοίχιση Κάτω Αριστερά
* Alt + Num 2 – Στοίχιση Κάτω Κέντρο
* Alt + Num 3 – Στοίχιση Κάτω Δεξιά

Για τις επιλογές Transparency (Διαφάνειας) του παραθύρου δίνονται οι εξής συντομεύσεις :

* Ctrl + Num 0 – Διαφάνεια 0%
* Ctrl + Num 1 – Διαφάνεια 10%
* Ctrl + Num 2 – Διαφάνεια 20%
* Ctrl + Num 3 – Διαφάνεια 30%
* Ctrl + Num 4 – Διαφάνεια 40%
* Ctrl + Num 5 – Διαφάνεια 50%
* Ctrl + Num 6 – Διαφάνεια 60%
* Ctrl + Num 7 – Διαφάνεια 70%
* Ctrl + Num 8 – Διαφάνεια 80%
* Ctrl + Num 9 – Διαφάνεια 90%
* Καρτέλα Menu (για την επιλογή Resize) : Εδώ, πέρα από τα προ κατοχυρωμένα τα οποία μπορούν να σβηστούν, ο χρήστης μπορεί να τροποποίηση τις ήδη υπάρχουσες αναλύσεις παραθύρου, να προσθέσει και να αφαιρέσει δικές του και να θέσει μια καινούργια συντόμευση για κάθε μια.
* Καρτέλα Menu (για την γρήγορη εκκίνηση προγραμμάτων) : Εδώ ο χρήστης, πέρα από τα υπάρχον προγράμματα, μπορεί να προσθέσει και να αφαιρέσει τα δικά του .

Τέλος όσο αφορά την γραφική διεπαφή για τις λεπτομέρειες της εκάστοτε έκδοσης του λογισμικού αυτή φαίνεται στην εικόνα 5.



**Εικόνα 5**

3.2 Διεπαφές Υλικού

Το λογισμικό αυτό μπορεί να ρυθμιστεί ώστε να ανοίγει κάποιο τρίτο πρόγραμμα παραδείγματος χάρη εκτύπωσης αλλά δεν συνδέεται αυτό καθαυτό με την συσκευή. Μια περίπτωση σύνδεσης του λογισμικού αυτού με υλικό του υπολογιστή είναι κατά την διάρκεια αποθήκευσης κάποιου στιγμιότυπου οθόνης, τότε το “Smart System Menu” εγγράφει την εικόνα αυτή σε κάποιο αποθηκευτικό μέσο που είναι συνδεδεμένο με τον υπολογιστή του χρήστη. Μια άλλη είναι κατά την διάρκεια ανοίγματος της θέσης του προγράμματος στο εκάστοτε αποθηκευτικό μέσο.

3.3 Διεπαφές Λογισμικού

Η επικοινωνία του λογισμικού αυτού με άλλα λογισμικά του υπολογιστή του χρήστη είναι η κύρια λειτουργία του “Smart System Menu”. Επικοινωνεί με κάθε λογισμικό και εφαρμογή σε βαθμό που έχει τον έλεγχο αυτού/αυτής και προσθέτει διάφορες λειτουργίες. Τέλος είναι στον χρήστη να επιλέξει με ποιες εφαρμογές θέλει να συνδέεται άμεσα το λογισμικό αυτό από τις ρυθμίσεις της εφαρμογής όπως φαίνεται στην εικόνα 4.

3.4 Διεπαφές Επικοινωνίας

Το “Smart System Menu” δεν συνδέεται στο διαδίκτυο ούτε και σε κάποιο τοπικό δίκτυο. Επομένως δεν εγκαθιδρύεται καμία σύνδεση μεταξύ του λογισμικού και κάποιας άλλης οποιασδήποτε υπηρεσίας.

**4 Λειτουργίες Λογισμικού**

Σε αυτή την ενότητα παρουσιάζονται οι λειτουργίες που έχει το σύστημα “Smart System Menu” με την σειρά από πάνω προς τα κάτω, πρώτα όπως φαίνονται στο μενού ενός παραθύρου και έπειτα οι λειτουργίες που παρέχονται από τις ρυθμίσεις. Το παρόν λογισμικό βρίσκεται υπό συνεχή ανάπτυξη επομένως οι λειτουργίες του που καταγράφονται και αναλύονται παρακάτω αφορούν μέχρι και την έκδοση για την οποία γράφτηκε το αυτό το έγγραφο.

4.1 Προβολή Λεπτομερειών Παραθύρου

4.1.1 Περιγραφή

Η λειτουργία προβολή λεπτομερειών παραθύρου επιτρέπει στον χρήστη να δει χρήσιμες λεπτομέρειες που αφορούν τόσο το εκάστοτε παράθυρο όσο και την εκάστοτε διεργασία.

4.1.2 Ακολουθία Ενεργειών και Αποτελέσματα

Για να εμφανιστούν αυτές οι λεπτομέρειες ο χρήστης θα πρέπει να κάνει δεξί κλικ στο πάνω μέρος του παραθύρου που τον ενδιαφέρει να μάθει τα στοιχεία αυτά και να επιλέξει την επιλογή “Information”

Το αποτέλεσμα αυτής της ακολουθίας ενεργειών είναι να ανοίξει ένα νέο παράθυρο με όλες τις πληροφορίες.

4.1.3 Προαπαιτήσεις

Η μόνη προαπαίτηση για αυτή την λειτουργία είναι ο χρήστης να έχει τρέξει το εκτελέσιμο αρχείο και να υπάρχει έστω και ένα παράθυρο κάποιου προγράμματος ανοιχτό.

4.2 Τύλιγμα / Μάζεμα Παραθύρου

4.2.1 Περιγραφή

Η λειτουργία αυτή έχει ως αποτέλεσμα το “Τύλιγμα” του εκάστοτε παραθύρου προς τα πάνω αφήνοντας έτσι μόνο το ελάχιστο δυνατό σε ύψος παράθυρο. Παρόμοια ενέργεια μπορεί να επιτευχθεί αν ο χρήστης τοποθετήσει τον κέρσορα στο κάτω μέρος του παραθύρου και το σύρει προς τα πάνω μέχρι να φτάσει στο ελάχιστο ύψος του.

4.2.2 Ακολουθία Ενεργειών και Αποτελέσματα

Για να μαζευτεί με τέτοιο τρόπο το εκάστοτε παράθυρο ο χρήστης θα πρέπει να κάνει δεξί κλικ στο πάνω μέρος του παραθύρου που τον ενδιαφέρει να σμικρύνει το ύψος του στο ελάχιστο και να επιλέξει το “roll up”.

Το αποτέλεσμα αυτής της ακολουθίας ενεργειών είναι να σμικρύνει το παράθυρο στο ελάχιστο από θέμα ύψους.

4.2.3 Προαπαιτήσεις

Η μόνη προαπαίτηση για αυτή την λειτουργία είναι ο χρήστης να έχει τρέξει το εκτελέσιμο αρχείο και να υπάρχει τουλάχιστον ένα παράθυρο κάποιου προγράμματος ανοιχτό.

4.3 Προβολή Aero Glass

4.3.1 Περιγραφή

Η λειτουργία αυτή έχει ως αποτέλεσμα την εμφάνιση του λεγόμενου εφέ στην αριστερή, στην κάτω και στη δεξιά πλευρά του εκάστοτε παραθύρου. Το εφέ αυτό ουσιαστικά προσθέτει μια λεπτή γραμμή θαμπώματος στις προαναφερόμενες πλευρές. Σαν δυνατότητα υπήρχε παλιότερα προ εγκατεστημένη στα Windows παρόλα αυτά έχει πλέον αφαιρεθεί.

4.3.2 Ακολουθία Ενεργειών και Αποτελέσματα

Για να εμφανιστεί το εφέ Aero Glass στο εκάστοτε παράθυρο ο χρήστης θα πρέπει να κάνει δεξί κλικ στο πάνω μέρος του παραθύρου που τον ενδιαφέρει και να επιλέξει το “Aero Glass ”.

Το αποτέλεσμα αυτής της ακολουθίας ενεργειών είναι να εφαρμοστεί το συγκεκριμένο εφέ.

4.3.3 Προαπαιτήσεις

Όταν υπήρχε προ εγκατεστημένη αυτή η δυνατότητα στα Windows, μπορούσε να ενεργοποιηθεί μόνο σε συστήματα που πληρούσαν ορισμένες προϋποθέσεις υλικού (hardware). Πλέον με το λογισμικό αυτό κάτι τέτοιο δεν υφίσταται και η μόνη προαπαίτηση για αυτή την λειτουργία είναι ο χρήστης να έχει τρέξει το εκτελέσιμο αρχείο και να έχει το παράθυρο που τον ενδιαφέρει ανοιχτό.

4.4 Λειτουργίες Always On Top και Send to Bottom

4.4.1 Περιγραφή

Η λειτουργία Always On Top δίνει την δυνατότητα στον χρήστη να έχει το παράθυρο ή τα παράθυρα της επιλογής συνεχώς πιο πάνω ιεραρχικά, δηλαδή πιο μπροστά από όλα τα υπόλοιπα. Επιπλέον δίνει την δυνατότητα να καταργήσει την λειτουργία αυτή σε όποια παράθυρα την έχουν προεπιλεγμένη από το λειτουργικό σύστημα όπως π.χ. το εικονικό πληκτρολόγιο των Windows.

Η λειτουργία Send to Bottom στέλνει το εκάστοτε παράθυρο πίσω από όλα όσα είναι ανοιχτά και βρίσκονται στο ίδιο μέρος της οθόνης.

4.4.2 Ακολουθία Ενεργειών και Αποτελέσματα

Για να εκτελεστούν οι λειτουργίες Always On Top και Send to Bottom, ο χρήστης πρέπει να ανοίξει το μενού επιλογών του παραθύρου με δεξί “κλικ” στο πάνω μέρος αυτού και να επιλέξει αντίστοιχα την επιλογή “Always On Top” ή “Send to Bottom”.

Αποτέλεσμα της “Always on Top” είναι να τοποθετεί το εκάστοτε παράθυρο πιο μπροστά από όλα τα άλλα παράθυρα που είναι ήδη ανοιχτά ή θα ανοίξουν στο μέλλον. Στην περίπτωση που επιλεχθούν δύο διαφορετικά παράθυρα ανεξαρτήτου προγράμματος, με αυτή την λειτουργία τότε μεταξύ τους θα συμπεριφέρονται σαν να μην έχει ενεργοποιηθεί αυτή αλλά σαν σύνολο θα βρίσκονται πάντα πιο μπροστά από κάθε άλλο παράθυρο.

Αποτέλεσμα της “Send to Bottom” είναι να μεταφέρει το εκάστοτε παράθυρο πίσω από όλα τα ήδη ανοιχτά ελευθερώνοντας έτσι χώρο από την επιφάνεια εργασίας. Σημειώνεται πως αυτή η λειτουργία δεν είναι η ίδια με την “ελαχιστοποίηση” που προσφέρεται από το λειτουργικό. Τέλος σημειώνεται πως “Send to Bottom” βρίσκεται υψηλότερα από την “Always on Top” δηλαδή ακόμα και αν η δεύτερη έχει ενεργοποιηθεί, με την επιλογή της πρώτης το παράθυρο θα μεταφερθεί πίσω από όλα τα υπόλοιπα.

4.4.3 Προαπαιτήσεις

Η μόνη προαπαίτηση για αυτές τις λειτουργίες είναι ο χρήστης να έχει τρέξει το εκτελέσιμο αρχείο και να υπάρχει τουλάχιστον ένα παράθυρο κάποιου προγράμματος ανοιχτό. Οι λειτουργίες αφορούν την αλληλεπίδραση του παραθύρου με τα ήδη ανοιχτά, άρα για να φανεί η δράση τους καλό θα ήταν να υπάρχουν παραπάνω από ένα ανοιχτά παράθυρα.

4.5 Save Screenshot

4.5.1 Περιγραφή

Η λειτουργία αυτή επιτρέπει στον χρήστη να αποθηκεύσει το στιγμιότυπο του παραθύρου που τον ενδιαφέρει για εκείνη την χρονική στιγμή.

4.5.2 Ακολουθία Ενεργειών και Αποτελέσματα

Για να πραγματοποιηθεί αυτή η λειτουργία ο χρήστης πρέπει να επιλέξει την επιλογή “Screenshot” από το μενού επιλογών του παραθύρου. Έπειτα θα ανοίξει ένα παράθυρο του εξερευνητή αρχείων των Windows όπου ο χρήστης μπορεί να επιλέξει την ακριβή τοποθεσία που θέλει να αποθηκευτεί το στιγμιότυπο αλλά και τον τύπο αρχείου της εικόνας.

Αποτέλεσμα αυτής είναι να αποθηκευτεί σε μορφή εικόνας το περιεχόμενο ολόκληρου του επιλεγμένου παραθύρου.

4.5.3 Προαπαιτήσεις

Προαπαίτηση αυτής την λειτουργίας είναι η εκτέλεση του λογισμικού επίσης πρέπει το παράθυρο να επιτρέπει την λήψη στιγμιότυπου διαφορετικά θα αποθηκευτεί μια μαύρη εικόνα. Τέλος πρέπει να υπάρχει επαρκής διαθέσιμος αποθηκευτικός χώρος στο επιλεγμένο αποθηκευτικό μέσο.

4.6 Open File in Explorer

4.6.1 Περιγραφή

Η λειτουργία αυτή δίνει την δυνατότητα στον χρήστη να βρει αμέσως την θέση αρχείου που είναι αποθηκευμένο το πρόγραμμα του εκάστοτε παραθύρου.

4.6.2 Ακολουθία Ενεργειών και Αποτελέσματα

Για να εκτελεστεί αυτή η λειτουργία ο χρήστης πρέπει, από το μενού επιλογών του παραθύρου, να επιλέξει το “Open File in Explorer”.

Αποτέλεσμα αυτής είναι να ανοίξει στον προκαθορισμένο εξερευνητή αρχείων του λειτουργικού η ακριβής θέσει του προγράμματος. Τονίζεται πως δεν ανοίγει η θέση του αρχείου αλλά του προγράμματος π.χ. για ένα αρχείο “test” του notepad θα ανοίξει ο φάκελος όπου είναι εγκατεστημένο το notepad και αυτός που είναι αποθηκευμένο το αρχείο “test”.

4.6.3 Προαπαιτήσεις

Η μόνη προαπαίτηση για αυτή την λειτουργία είναι ο χρήστης να έχει τρέξει το εκτελέσιμο αρχείο και να υπάρχει τουλάχιστον ένα παράθυρο κάποιου προγράμματος ανοιχτό.

4.7 Drag By Mouse

4.7.1 Περιγραφή

Η λειτουργία αυτή, όταν είναι ενεργοποιημένη, δίνει την δυνατότητα στον χρήστη να μετακινεί το συγκεκριμένο παράθυρο με ένα αριστερό “κλικ” οπουδήποτε μέσα σε αυτό και τραβώντας το εκεί που θέλει.

4.7.2 Ακολουθία Ενεργειών και Αποτελέσματα

Για να ενεργοποιηθεί αυτή η λειτουργία πρέπει ο χρήστης να επιλέξει την επιλογή “Drag By Mouse” από το μενού επιλογών του παραθύρου. Αυτή η επιλογή είναι τύπου checkbox δηλαδή μπορεί να είναι ενεργοποιημένη για το εκάστοτε παράθυρο και οποιαδήποτε στιγμή με τον ίδιο τρόπο να απενεργοποιηθεί.

Δεν υπάρχει κάποιο γραφικό αποτέλεσμα αυτής της επιλογής με την ενεργοποίηση της. Διευκολύνεται όμως η μετακίνηση του εκάστοτε παραθύρου.

4.7.3 Προαπαιτήσεις

Η μόνη προαπαίτηση για αυτή την λειτουργία είναι ο χρήστης να έχει τρέξει το εκτελέσιμο αρχείο και να υπάρχει τουλάχιστον ένα παράθυρο κάποιου προγράμματος ανοιχτό.

4.8 Resize, Move To, Alignment, Transparency

4.8.1 Περιγραφή

Η λειτουργία Resize, δηλαδή αλλαγή μεγέθους, επιτρέπει στον χρήστη να αλλάξει το μέγεθος/ανάλυση του συγκεκριμένου παραθύρου σε μια από τις προκαθορισμένες αναλύσεις. Επιπλέον ο χρήστης έχει την δυνατότητα να προσθέσει και δικές του αναλύσεις μέσω των ρυθμίσεων του λογισμικού.

Η λειτουργία Move To, δηλαδή μετακίνησε σε, δίνει στον χρήστη την δυνατότητα να μετακινήσει γρήγορα το παράθυρο σε μια από τις άλλες οθόνες του υπολογιστή. Χρησιμεύει στην περίπτωση που χρησιμοποιούνται παραπάνω από μια (1) οθόνες.

Η λειτουργία Alignment,δηλαδή στοίχιση, δίνει την δυνατότητα γρήγορης στοίχισης του παραθύρου σε μια από τις προκαθορισμένες θέσεις ή σε μια επιλεγμένη από τον χρήστη.

Η λειτουργία Transparency, δηλαδή διαφάνεια, δίνει την δυνατότητα ελέγχου την γενικής διαφάνειας του συγκεκριμένου παραθύρου, με 0% να είναι αδιαφανές και 100% να είναι απολύτως διαφανές. Στην επιλογή 100% το παράθυρο πλέον δεν είναι ορατό.

4.8.2 Ακολουθία Ενεργειών και Αποτελέσματα

Resize :

Για να επιλεχθεί η επιθυμητή ανάλυση/μέγεθος ο χρήστης ανοίγοντας το μενού επιλογών του παραθύρου καλείται να σύρει τον κέρσορα πάνω από το πεδίο “Resize”, έπειτα θα εμφανιστεί δίπλα ένα δευτερεύον μενού από όπου μπορεί να επιλέξει και την ανάλογη ανάλυση ή να επιλέξει να θέσει την δικιά του επιλέγοντας το πλαίσιο “Custom…”.

Αποτέλεσμα αυτής της λειτουργίας είναι να αλλάξει η ανάλυση του παραθύρου στην πλέον επιλεγμένη.

Move To :

Για αυτή την λειτουργία ο χρήστης χρειάζεται να ανοίξει το μενού επιλογών του παραθύρου και να σύρει τον κέρσορα πάνω από στο πεδίο “Move To” έπειτα θα εμφανιστεί δευτερεύον μενού με τις διαθέσιμες οθόνες, από όπου ο χρήστης μπορεί να επιλέξει αυτή που επιθυμεί.

Αποτέλεσμα της λειτουργίας είναι να μεταφερθεί το παράθυρο στην επιλεγμένη οθόνη.

Alignment :

Για να γίνει η στοίχιση του παραθύρου στην θέση που επιθυμεί ο χρήστης, χρειάζεται να ανοίξει το μενού επιλογών του παραθύρου και να σύρει τον κέρσορα πάνω από στο πεδίο “Alignment” έπειτα θα εμφανιστεί δευτερεύον μενού όπου θα παρουσιαστούν οι διαθέσιμες προεπιλογές. Εκεί μπορεί είτε να επιλέξει αυτή την οποία επιθυμεί κάνοντας αριστερό “κλικ” πάνω της ή μπορεί να χρησιμοποιήσει της αναγραφόμενες δίπλα και στην υποενότητα 3.1 συντομεύσεις χωρίς να χρειαστεί να ανοίξει το μενού επιλογών. Τέλος μπορεί να θέσει την δικιά του ακριβή θέση κάνοντας κλικ στο πλαίσιο “Custom…” από το προαναφερόμενο δευτερεύον μενού.

Αποτέλεσμα αυτής την ενέργειας είναι η στοίχιση του παραθύρου στην ανάλογη θέση πάνω στην επιφάνεια εργασίας.

Transparency :

Για να επιλεχθεί ο ανάλογος βαθμός διαφάνειας από τον χρήστη, αυτός καλείται να ανοίξει το μενού επιλογών του παραθύρου και να σύρει τον κέρσορα πάνω από στο πεδίο “Transparency” έπειτα θα εμφανιστεί δευτερεύον μενού όπου θα παρουσιαστούν τα διαθέσιμα προεπιλεγμένα ποσοστά. Από εκεί μπορεί να διαλέξει οποιοδήποτε ή να θέσει ένα δικό του επιλέγοντας το πλαίσιο “Custom…”. Τα προεπιλεγμένα ποσοστά μπορούν να εφαρμοστούν και με την χρήση των αναγραφόμενων, δίπλα αλλά και στην υποενότητα 3.1, συντομεύσεων.

Αποτέλεσμα είναι να εφαρμοστεί στο παράθυρο το επιλεγμένο ποσοστό διαφάνειας.

4.8.3 Προαπαιτήσεις

Για τις λειτουργίες Resize, Alignment, Transparency η μόνη προαπαίτηση είναι ο χρήστης να έχει τρέξει το εκτελέσιμο αρχείο και να υπάρχει τουλάχιστον ένα παράθυρο κάποιου προγράμματος ανοιχτό. Για την σωστή λειτουργία της Move To ο χρήστης θα πρέπει να έχει συνδεδεμένες πάνω από μια οθόνες στον υπολογιστή του.

4.9 Priority

4.9.1 Περιγραφή

Η Λειτουργία αυτή επιτρέπει στον χρήστη να αλλάξει και να θέσει την επεξεργαστική προτεραιότητα του προγράμματος του εκάστοτε παραθύρου. Ο χρήστης μπορεί να επιλέξει μεταξύ : Real Time (Σε πραγματικό χρόνο), High (Υψηλή), Above Normal (Μεγαλύτερη από κανονική), Normal (κανονική), Below Normal (Μικρότερη από κανονική) και Idle (Χαμηλή). Η προτεραιότητα αυτή είναι η ίδια με αυτή που μπορεί να ορίσει κάποιος χρήστη μέσω του διαχειριστή εργασιών (task manager).

4.9.2 Ακολουθία Ενεργειών και Αποτελέσματα

Για να επιλεχθεί η επιθυμητή προτεραιότητα του προγράμματος του παραθύρου ο χρήστης θα πρέπει να ανοίξει το μενού επιλογών του παραθύρου και να σύρει τον κέρσορα πάνω από στο πεδίο “Priority”, έπειτα θα εμφανιστεί δευτερεύον μενού όπου θα παρουσιαστούν οι έξι διαφορετικές κατηγορίες προτεραιότητας.

Αποτέλεσμα αυτής της λειτουργίας είναι να αυξηθεί ή να μειωθεί η προτεραιότητα του εκάστοτε προγράμματος.

4.9.3 Προαπαιτήσεις

Η μόνη προαπαίτηση για αυτή την λειτουργία είναι ο χρήστης να έχει τρέξει το εκτελέσιμο αρχείο και να υπάρχει τουλάχιστον ένα παράθυρο κάποιου προγράμματος ανοιχτό.

4.10 Clipboard, System Tray

4.10.1 Περιγραφή

Η λειτουργία αυτή δίνει την δυνατότητα να αντιγραφούν στο πρόχειρο του υπολογιστή το κείμενο του παραθύρου αυτό καθαυτό, ο τίτλος του παραθύρου, η θέση αρχείου του προγράμματος του παραθύρου καθώς και να διαγράψει οτιδήποτε υπάρχει στο πρόχειρο καθαρίζοντάς το.

Η λειτουργία System Tray επιτρέπει στον χρήστη να ελαχιστοποιήσει το εκάστοτε παράθυρο στα κρυμμένα εικονίδια, να συμβαίνει ή όχι αυτό κάθε φορά που γίνεται απλή ελαχιστοποίηση καθώς και να το ελαχιστοποιήσει στα κρυμμένα εικονίδια αναστέλλοντας την λειτουργία του παραθύρου.

4.10.2 Ακολουθία Ενεργειών και Αποτελέσματα

Clipboard :

Για να επιλεχθεί η επιθυμητή ενέργεια που θα γίνει στο πρόχειρο, ο χρήστης θα πρέπει να ανοίξει το μενού επιλογών του παραθύρου και να σύρει τον κέρσορα πάνω από στο πεδίο “Clipboard”, έπειτα θα εμφανιστεί δευτερεύον μενού όπου θα παρουσιαστούν οι τέσσερεις διαφορετικές ενέργειες που αναφέρθηκαν στο 4.10.1 .

Το αποτέλεσμα είναι η αντιγραφή των ανάλογων στοιχείων με σκοπό την επικόλληση τους κάπου αλλού ή και τον ολοκληρωτικό καθαρισμό του προχείρου.

System Tray :

Για να επιλεχθεί η επιθυμητή ενέργεια που θα γίνει στο εκάστοτε παράθυρο, ο χρήστης θα πρέπει να ανοίξει το μενού επιλογών του παραθύρου και να σύρει τον κέρσορα πάνω από στο πεδίο “System Tray”, έπειτα θα εμφανιστεί δευτερεύον μενού όπου θα παρουσιαστούν οι τρεις διαφορετικές επιλογές ελαχιστοποίησης. Η μεσαία εκ των οποίων είναι checkbox δηλαδή μπορεί να ενεργοποιηθεί για όσο ο χρήστης την χρειάζεται και έπειτα να την απενεργοποιήσει.

Το αποτέλεσμα είναι το ανάλογο με την περιγραφή των λειτουργιών.

4.10.3 Προαπαιτήσεις

Η μόνη προαπαίτηση για αυτή την λειτουργία είναι ο χρήστης να έχει τρέξει το εκτελέσιμο αρχείο και να υπάρχει τουλάχιστον ένα παράθυρο κάποιου προγράμματος ανοιχτό.

4.11 Other Windows, Start Program

4.11.1 Περιγραφή

Η λειτουργία Other Windows επιτρέπει στον χρήστη να ελέγξει όλα τα υπόλοιπα παράθυρα πλην αυτού στο οποίο δουλεύει και είτε να τα ελαχιστοποιήσει είτε να τα κλείσει τελείως.

Η λειτουργία Start Program δίνει την δυνατότητα στον χρήστη, από το παράθυρο που βρίσκεται την εκάστοτε στιγμή, να εκκινήσει κάποιο άλλο πρόγραμμα από μια λίστα διαθέσιμων προγραμμάτων την οποία μπορεί να επεξεργαστεί ο ίδιος αν επιθυμεί. Επιπλέον μέσω των ρυθμίσεων στην καρτέλα Menu(Start Program), όπως φαίνεται και στην υποενότητα 3.1, ο χρήστης μπορεί να επιλέξει την ακριβή ανάλυση στην οποία θα γίνεται η εκκίνηση της εκάστοτε εφαρμογής αλλά και αν αυτή θα εκτελείται με δικαιώματα διαχειριστή ή όχι .Τέλος δίνει την δυνατότητα να τερματίσει χειροκίνητα είτε την εκάστοτε διεργασία (δηλαδή το παράθυρο) είτε κάποια άλλη.

4.11.2 Ακολουθία Ενεργειών και Αποτελέσματα

Other Windows :

Για να επιλέξει ο χρήστης κάποια από τις δύο λειτουργίες θα χρειαστεί να ανοίξει το μενού επιλογών του παραθύρου και να σύρει τον κέρσορα πάνω από στο πεδίο “Other Windows”, έπειτα θα εμφανιστεί δευτερεύον μενού με αυτές.

Τα αποτελέσματα είναι τα προαναφερόμενα στην υποενότητα 4.11.1 .

Start Program :

Ο χρήστης θα χρειαστεί να ανοίξει το μενού επιλογών του παραθύρου και να σύρει τον κέρσορα πάνω από στο πεδίο “Start Program”, έπειτα θα εμφανιστεί δευτερεύον μενού με αρχικά τα προεπιλεγμένα προγράμματα, από όπου μπορεί να επιλέξει όποιο επιθυμεί να ανοίξει και έπειτα στο κάτω μέρος του μενού βρίσκονται οι τρεις επιλογές τερματισμού εργασίας.

Αποτέλεσμα αυτής της λειτουργίας είναι η εκκίνηση κάποιου προγράμματος ή ο τερματισμός και κλείσιμο κάποιου παραθύρου.

4.11.3 Προαπαιτήσεις

Για την σωστή και ορθή λειτουργία της Other Window πρέπει να υπάρχουν και ανοιχτά παράθυρα πλην του εκάστοτε που χειρίζεται ο χρήστης ώστε να υπάρχει νόημα ελέγχου άλλων παραθύρων.

Για την λογική λειτουργία της Start Program και ειδικότερα του τερματισμού κάποιας διεργασίες με το PID της, καλό είναι το εισαγόμενο PID να αντιστοιχεί σε κάποια διεργασία διαφορετικά δεν έχει νόημα η λειτουργία αυτή. Το PID διεργασίας μπορεί να βρεθεί με την χρήση της λειτουργίας που περιγράφεται στην υποενότητα 4.1 .

Στην περίπτωση που οι παραπάνω προαπαιτήσεις δεν ισχύουν στο σύστημα δεν θα οδηγηθεί σε αδιέξοδο απλά δεν γίνει καμία ενέργεια.

Αυτές ήταν οι κύριες λειτουργίες του λογισμικού “Smart System Menu”, επιπλέον δίνεται και μια επιπλέον επιλογή μέσω των ρυθμίσεων του λογισμικού. Αυτή ονομάζεται Close Window By Mouse Click.

4.12 Close Window By Mouse Click

4.12.1 Περιγραφή

Η λειτουργία αυτή επιτρέπει στον χρήστη να κλείνει γρήγορα παράθυρα ή να τερματίζει διεργασίες που είτε βρίσκονται κάτω από τον κέρσορα είτε είναι ανοιχτές και τρέχουν στο παρασκήνιο.

4.12.2 Ακολουθία Ενεργειών και Αποτελέσματα

Για να χρησιμοποιηθεί αυτή η λειτουργία πρέπει πρώτα να οριστούν τα πλήκτρα της συντόμευσης από τις ρυθμίσεις του λογισμικού στην καρτέλα General όπως φαίνεται στην εικόνα 4. Αφού γίνει αυτό, κάθε φορά που θα πατιούνται τα πλήκτρα της συντόμευσης θα γίνεται και η ανάλογη λειτουργία που επιλεχθεί.

Το αποτέλεσμα θα είναι είτε να κλείσει κάποιο/α παράθυρο/α είτε να τερματιστεί κάποια/ες διεργασία/ες.

4.12.3 Προαπαιτήσεις

Προαπαίτηση αποτελεί να έχει τρέξει το εκτελέσιμο αρχείο και να έχουν οριστεί και τα τρία πλήκτρα συντόμευσης.

**5 Άλλες Απαιτήσεις Λογισμικού   
(Μη Λειτουργικές – Non functional)**

5.1 Ελάχιστες Απαιτήσεις Απόδοσης

Το λογισμικό είναι ελαφρύ και καταναλώνει ελάχιστους υπολογιστικούς πόρους από το συνολικό σύστημα και δεν προβλέπεται να δημιουργήσει κάποιο πρόβλημα λόγω έλλειψης αυτών. Δεν υπάρχουν ελάχιστες απαιτήσεις υλικού (hardware) για να τρέξει, αν το λειτουργικό σύστημα βρίσκεται στην λίστα των υποστηριζόμενων τότε ο υπολογιστής του χρήστη δεν θα έχει κάποιο θέμα να εκτελέσει το λογισμικό αυτό. Τέλος δεν υπάρχει κάποια χρονοκαθυστέρηση και το λογισμικό τρέχει στο παρασκήνιο.

5.2 Απαιτήσεις Ασφάλειας Λογισμικού

Το λογισμικό δεν συνοδεύεται με απαιτήσεις ασφάλειας οι οποίες πρέπει να τηρούνται κατά την χρήση του. Επιπλέον το λογισμικό δεν μπορεί να προκαλέσει κάποια σωματική ή άλλου είδους βλάβη στον οποιοδήποτε χρήστη ούτε και στον υπολογιστή του. Δεν καθυστερεί σκόπιμα τον υπολογιστή του χρήστη ούτε έχει πρόσβαση για να τροποποιήσει τρίτα αρχεία χωρίς την επίγνωση και άδεια του χρήστη.

5.3 Απαιτήσεις Ασφάλειας

Το λογισμικό αυτό δεν απαιτεί κάποια ταυτοποίηση από τον χρήστη για την λειτουργία του και ούτε έχει στέλνει δεδομένα σε τρίτες εφαρμογές. Η ομάδα ανάπτυξης στην επίσημη ιστοσελίδα του λογισμικού στο GitHub υποστηρίζει πως το γεγονός ότι το λογισμικό χρειάζεται παραχώρηση αυξημένων δικαιωμάτων κατά την εκτέλεση του δεν πρέπει να ανησυχεί τους χρήστες.

5.4 Επιπλέον Γνωρίσματα Λογισμικού

Επιπλέον χαρακτηριστικά που αφορούν την χρήση του προγράμματος :

* Καινούριοι χρήστες που δεν έχουν ασχοληθεί ξανά με το συγκεκριμένο λογισμικό δεν θα το βρουν δύσκολο. Το περιβάλλον είναι φιλικό και λιτό.
* Δεν υπάρχει κάποια τιμή για την απόκτηση του, προσφέρεται απολύτως δωρεάν χωρίς καμία χρέωση.
* Οι λειτουργίες που εκτελεί και υποστηρίζει συμβαδίζουν με τα ονόματα τους, αυτό που φαίνεται να κάνει αυτό και κάνει.
* Είναι σε μεγάλο βαθμό διαμορφώσιμο, ο κάθε χρήστης μπορεί να το φτιάξει έτσι ώστε να αρμόζει στις δικές του ανάγκες.
* Πρόκειται για ένα λογισμικό το οποίο ακόμα αναπτύσσεται από την ομάδα ανάπτυξης του, όποιο πρόβλημα βρεθεί και αναφερθεί πολύ πιθανόν να διορθωθεί σε μελλοντική έκδοση του.
* Το λογισμικό ανήκει στην κατηγορία των λεγόμενων portable/φορητών προγραμμάτων/λογισμικών δηλαδή μπορούν τα υπάρχον αρχεία να αντιγραφούν όπως είναι και να εκτελεστεί το πρόγραμμα σε άλλον υπολογιστή χωρίς καμία εγκατάσταση.
* Το λογισμικό παρέχει αξιοπιστία, οι φορές που σταμάτησε αναπάντεχα ή κόλλησε κατά την εκτέλεση κάποιας λειτουργίας του ήταν ελάχιστες. Σε αυτές τι περιπτώσεις το κλείσιμο του λογισμικού και η επανεκκίνηση του διορθώνουν το πρόβλημα.

5.5 Κανόνες Χρήσης

Δεν υφίστανται τέτοιοι κανόνες. Κάθε χρήστης ανεξαρτήτως του ρόλου του και της ειδικότητας του μπορεί να χρησιμοποιήσει όλες τις δυνατότητες και λειτουργίες που παρέχει το λογισμικό.

**6 Άλλες Απαιτήσεις**

Μέχρι και την έκδοση 2.19.2 δεν υπάρχουν επιπλέον απαιτήσεις οι οποίες δεν έχουν καλυφθεί και αναπτυχθεί στο παρόν έγγραφο προδιαγραφών απαιτήσεων.